SC รูด 4% นิวโลว์รอบ 5 ปี สวนโบรกฯแนะซื้อเป้า 3.94 บ.
SC รูด 4% นิวโลว์รอบ 5 ปี สวนโบรกฯแนะซื้อเป้า 3.94 บ. ล่าสุด ณ เวลา 11.22 น. อยู่ที่ 2.60 บาท ลบ 0.12 บาท หรือ 4.41% สูงสุดที่ 2.72 บาท ต่ำสุดที่ 2.60 บาท  ด้วยมูลค่าซื้อขาย 7.16 ล้านบาท
16 ม.ค. 2562

ผู้สื่อข่าวรายงานว่า ราคาหุ้น บริษัท เอสซี แอสเสท คอร์ปอเรชั่น จำกัด (มหาชน) หรือ SC ล่าสุด ณ เวลา 11.22 น. อยู่ที่ 2.60 บาท ลบ 0.12 บาท หรือ 4.41% สูงสุดที่ 2.72 บาท ต่ำสุดที่ 2.60 บาท  ด้วยมูลค่าซื้อขาย 7.16 ล้านบาท

ทั้งนี้ ราคาหุ้น SC ปรับตัวลงต่ำสุดในรอบ 5 ปี นับตั้งแต่ราคาอยู่ที่ระดับ 2.51 บาท วันที่ 13 ม.ค.2557
ด้าน บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ คาดว่า SC จะทำกำไรปกติสูงสุดของปี 2561 ในไตรมาส 4/61 ที่ 621 ล้านบาท (ลดลง 4% เมื่อเทียบจากปีก่อน และเพิ่มขึ้น 58% เมื่อเทียบจากไตรมาสก่อน)
ทั้งนี้มองเชิงบวกต่อการที่ SC จัดตั้งบริษัทร่วมทุนกับ Nishi-Nippon Railroad (9031 JP) เพราะจะช่วยลดหนี้สินของบริษัท รวมทั้งเปิดโอกาสเข้าถึงลูกค้าต่างชาติ คงคำแนะนำ “ซื้อ” SC ประเมินราคาเป้าหมายอยู่ที่ 3.94 บาทอิง P/E ที่ 8 เท่า ในปี 2563